Rautalampi.fi

Runon ja Laulun Rautalampi 2022
2022-06-30 - 2022-07-04 | Rautalampi, Rautalammintie 4, Rautalampi, Pohjois-Savo, 77700, Suomi
Runon ja laulun Rautalampi on monipuolinen kulttuuritapahtuma, jota vietetään tänä vuonna jo 40:nnen kerran.
Juhlavuoden teemana on metsäsuomalaisuus. 1500-1600-luvuilla Rautalammin vanhan hallintopitäjän alueelta muutti suuret määrät väkeä Keski-Skandinavian metsäisille seuduille muun muassa parempien kaskimaiden perässä. Metsäsuomalaisten keskuudessa säilyi vuosisatojen ajan sellaista tapa- ja kertomusperinnettä, joka oli Suomen puolelta jo kadonnut.
Runon ja Laulun Rautalammissa nämä tarinat heräävät eloon ja kulttuuripitäjä kukoistukseensa! Esiintyjäkokoonpanoon kuuluu niin kansainvälisiä kuin paikallisiakin taiteilijoita.
To 30.6.

Klo 13-16 Rautalammin museon Metsäsuomalaiset -näyttelyn avajaiset Rautalammin kirjastolla. Museon henkilökunta paikalla. Vapaa pääsy.
Klo 17-20 Kansanlaulaja ja perinnekouluttaja Eero Peltosen Metsäsuomalaisten mytologia -luento sekä Sielu liekeissä -runolaulukonsertti Korholan kartanossa. Välissä nautitaan kartanon perinneateria. Liput 60 € sis. ohjelman, alkumaljan, runsaan pitopöydän ja kakkukahvit.

Pe 1.7.

Klo 15 Muusikko Antti Raekallion ja emeritusprofessori Atte von Wrightin luentokonsertti Dan Anderssonin elämästä ja runoudesta. Kylätalo ”Työppäri”, Kuusitie 2. Liput 15 €.
Klo 19 Finnforest Guerrillas. Folk-rock-trio soittaa vanhoja kalevalaisia lauluja ja omia kappaleitaan. Kylätalo Työppäri. Liput 20 €.

La 2.7.

Klo 14 -15.30 Anna Fältin laulutyöpaja, Lukion juhlasali. Liput 15 €.
Klo 19 Anna Fältin konsertti. Anna Fält on laulaja, joka keskittyy sekä kansansävelmien että omien sävellysten kautta ihmisäänen varioimiseen ja perinteen vaalimiseen. Lukion juhlasali. Liput 20 €.

Su 3.7.

Klo 13 Baritoni Petrus Marjanen ja pianisti Tanja Niiranen. Kirkkokonsertissa kuullaan Vaughan Williamsin laulusarja Songs of travel – Vaelluslauluja sekä muuta matka-aiheista lied-musiikkia hengellisellä painotuksella. Rautalammin kirkko. Käsiohjelma 20 €.
Klo 18 Anna WildRosen maailmat / Soiva taidenäyttely. Seurala, Kerkonkoski. Liput 15 €. Näytökseen liput Arttelista tai suoraan taiteilijalta p. 0405056176.

Liput
Kaikkiin tapahtumiin saa lippuja ennakkoon Artteli Shop (017 530 182, Kuopiontie 28, Rautalampi).
.

Kesäasukastreffit 2022
2022-07-02 10:00 - 12:00 (Europe/Helsinki) | Puutarhakerhon maitolava, tori, Kuopiontie 34, Rautalampi, 77700, Suomi
Rautalammin kesäasukkaiden sekä kuntalaisten iloiset Kesäasukastreffit saavat paikkakunnan tunnusmerkin, yhteisöllisyyden kukkimaan! Tarjolla on paikallisia tuotteita, tietoa kunnan tontti- ja asumismahdollisuuksista, tapahtumista, toimijoista ja yrityksistä sekä musiikkiesityksiä. Lapsille on kepparikisat klo 11.30 alkaen, kaikki palkitaan! Kunta tarjoaa kahvit.
Kesäasukastreffit järjestävät Rautalammin kunta sekä Rautalammin Vapaa-ajanasukastoimikunta VASTA.
Tapahtumapäivän maksuttomat myyntipaikat voi varata kunnanviraston neuvonnasta. Peräkonttikirppiksille ei tarvitse ennakkovarausta.
OHJELMA:
Aki Virta laulaa
MLL järjestää treffeillä kepparikisat 2.7. klo 11.30.

Puomiluokka pienille
20-30cm alle kouluikäisille
n.40cm kouluikäisille
Ilmoittautuminen paikan päällä
Jokainen palkitaan.
Mielellään omat kepparit mukaan.

Pärsnäkorven Erä ry:n 50-v juhla
2022-07-23 15:00 | Hankamäen maja, Hankamäentie 936, Rautalampi, 77700, Suomi
Pärsnäkorven Erä ry kutsuu seuran maanvuokraajat,alueella asuvat, seuran jäsenet ja naapuriseurojen edustajat perheineen viettämään seuran 50-vuotisjuhlaa Hankamäen majalle kalakeiton merkeissä!
Juhlassa on mukana Kulttuuri kuulolla -hankkeen tarjoamana Reissumiehen tarinoita -esitys. Kuvaus esityksestä: Kaavilta, Vaikkojoen varrelta kotoisin oleva kaikkien alojen asiantuntija Waikko Joe on koko Suomen läpikotaisin tunteva sivistynyt reissumies, joka jakaa viisauttaan parhaalla mahdollisella tavalla, komiikan keinoin. Reissumiehen tarinoita sopii kaikille ja kaikenikäisille.
